คือว่าเป็นประจำเดือนวันที่1กรกฏา ปกติจะเป็นประจำเดิอนแค่2-3วันอ่ะค่ะ แต่เดือนนี้มาแปลก เป็นประจำเดือนอาทิตย์1ได้ เราก็นึกว่าหายแล้ว ผ่านมา3-4วัน เป็นประจำเดือนอีกแล้วค่ะ มีปัญหากับภายในมั้ยค่ะ #ไม่เคยเป็นแบบนี้มาก่อน ตั้งแต่คลอดน้องคนแรกได้ปีกว่าประจำเดือนก็มาปกติ มีเดือนกรกฏานี่แหละที่ผิดปกติ
สวัสดีค่ะ nหากมีเลือดออกในวันที่ 1 ก.ค. และหลังจากหยุดไป 3-4 วัน มีเลือดออกมาอีกดังกล่าว อาจเป็นเลือดที่เกิดจาก1. เลือดออกในช่วงวันไข่ตก เนื่องจากเลือดที่ออกมานั้น นับได้ประมาณ 13-14 วันจากวันแรกที่มีประจำเดือน ซึ่งอยู่ในช่วงประมาณกึ่งกลางของรอบเดือนพอดี แต่เลือดที่ออกในวันตกไข่จะมีปริมาณไม่มาก และมาเพียงแค่ 1 วัน2. การตั้งครรภ์ที่ผิดปกติ เช่น แท้งคุกคาม แต่จะมีอาการปวดท้องน้อยร่วมด้วย3. ความผิดปกติที่มดลูก เช่น เนื้องอกมดลูก เยื่อบุโพรงมดลูกเจริญผิดที่ เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS)5. การใช้ยาฮอร์โมนต่างๆ เช่น ยาคุมกำเนิด ยาสตรี ยาสมุนไพร อาหารเสริมต่างๆ6. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้นแนะนำให้สังเกตเลือดที่ออกไปก่อน หากมีปริมาณเพียงเล็กน้อย และมาเพียงแค่ 1 วัน ก็น่าจะเป็นเลือดออกวันไข่ตกได้ แต่หากเลือดที่ออกมีปริมาณมาก หรือมานานมากกว่า 2 วัน หรือมีปวดท้องน้อยมาก ควรไปพบแพทย์เฉพาะทางสูติ-นรีแพทย์เพื่อตรวจหาสาเหตุดังกล่าวไปค่ะ